ভারতীয় একটি গণমাধ্যমের খবর অনুযায়ী, পাকিস্তানের তৎকালীন রাজনৈতিক পরিস্থিতির চাপেই বেনজির তার অন্তঃসত্ত্বার বিষয়টি গোপন রেখেছিলেন। বখতাওয়ারের জন্মের সময় পাক সেনাসমর্থিত একটি রাজনৈতিক জোট সরকারকে ঘিরে ধরেছিল। এমনকি অনাস্থা ভোটের মাধ্যমে বেনজির ভুট্টোকে ক্ষমতাচ্যুত করার জন্য সে সময় আইএসআই তার দল থেকে অর্থের বিনিময়ে এমপিদের ভাগিয়ে নেয়ার চেষ্টাও করেছিল। তাই সে রকম একটা সময়ে দাঁড়িয়ে সন্তানসম্ভবা হওয়ার বিষয়টি জনসমক্ষে প্রকাশ করেননি এবং মাতৃত্বকালীন কোনো ছুটিও নেননি বেনজির ভুট্টো। তার ব্যক্তিগত গাইনোকলজিস্ট তার অপারেশন করেছিল এবং সন্তান জন্মের পর ডাক্তারের পরামর্শ নিয়ে তিনি দ্রুত কাজে যোগ দিয়েছিলেন।